Η επίδραση της εφαρμογής ενός νέου εργαλείου χιτοζάνης στην αντιμετώπιση υπολειμματικών θυλάκων σε ασθενείς με χρόνια περιοδοντίτιδα. Μία τυχαιοποιημένη κλινική μελέτη
Creators: name: Τσελέκη, Γεωργία Παναγιώτη
Publisher: name: Aristotle University of Thessaloniki
Year: 2023
Subjects: Περιοδοντίτιδα
Υπολειμματικοί θύλακοι
Χιτοζάνη
Periodontitis
Pesidual pockets
Chitosan

description: Η παρούσα μελέτη είχε ως σκοπό τη διερεύνηση της επίδρασης ενός καινούριου εργαλείου χιτοζάνης στην αντιμετώπιση υπολειμματικών θυλάκων σε ασθενείς που έχουν ολοκληρώσει την αρχική αιτιολογκή θεραπεία για την περιοδοντική νόσο. Τριανταπέντε ασθενείς με χρόνια γενικευμένη περιοδοντίτιδα (Stage III, IV) που είχαν ολοκληρώσει την αιτιολογική θεραπεία και παρουσίαζαν τουλάχιστον δυο υπολειμματικούς θυλάκους ≥ 5χιλ με αιμορραγία στην ανίχνευση, χωρίστηκαν τυχαία σε δυο ομάδες. Στην πειραματική ομάδα έγινε απομάκρυνση των εναποθέσεων των υπολειμματικών θυλάκων με τη συσκευή υπερήχων και εν συνεχεία με το εργαλείο χιτοζάνης, ενώ στην ομάδα ελέγχου μόνο με τη χρήση υπερήχων. Οι κλινικές παράμετροι βάθος θυλάκου (PD), κλινική απώλεια πρόσφυσης (CAL), υφίζηση ούλων (REC) και αιμορραγία στην ανίχνευση (BOP) αξιολογήθηκαν κατά την έναρξη, 6 εβδομάδες μετά, 3 και 6 μήνες μετά. Στις ίδιες χρονικές στιγμές έγινε λήψη υγρού ουλοδοντικής σχισμής (ΥΟΣ) από τον πιο βαθύ θύλακο για ανάλυση των επιπέδων της μεταλλοπρωτεϊνάσης-8 (ΜΜΡ-8) με τη δοκιμασία ενζυμικής ανοσοπροσρόφησης (ELISA). Στην παρούσα εργασία παρουσιάζονται τα αποτελέσματα του 3μήνου. Οι αρχικές κλινικές τιμές ήταν παρόμοιες και για τις δυο ομάδες χωρίς στατιστικές διαφορές μεταξύ τους. Τα αποτελέσματα της μελέτης έδειξαν στατιστικά σημαντικές βελτιώσεις στις κλινικές παραμέτρους και στις δυο ομάδες. Συγκεκριμένα, το βάθος θυλάκου και η απώλεια πρόσφυσης μειώθηκαν και στις δύο ομάδες από την αρχική εξέταση στις 6 εβδομάδες και στους 3 μήνες χωρίς διαφορά ανάμεσα στις ομάδες. Η υφίζηση των ούλων αυξήθηκε και στις δυο ομάδες χωρίς να παρουσιάζουν κάποια στατιστικά σημαντική διαφορά μεταξύ τους. Το ποσοστό αιμορραγίας στην ανίχνευση μειώθηκε και στις δυο ομάδες στις 6 εβδομάδες και στους 3 μήνες. Ωστόσο στους 3 μήνες το ποσοστό αιμορραγίας στην πειραματική ομάδα ήταν μικρότερο (40% vs 60%, p=0.045). Τα επίπεδα της ΜΜΡ-8 μειώθηκαν και στις δυο ομάδες χωρίς όμως αυτή η μείωση να είναι στατιστικά σημαντική και χωρίς να παρουσιάζει διαφορές ανάμεσα στις ομάδες. Η συμπληρωματική θεραπεία των υπολειμματικών θυλάκων με το εργαλείο χιτοζάνης οδηγεί σε μεγαλύτερη μείωση της αιμορραγίας στους 3 μήνες μετά τη θεραπεία συγκριτικά με μόνο τη χρήση υπερήχων. Καμία από τις παρεμβάσεις δεν βρέθηκε ανώτερη ως προς τα επίπεδα της ΜΜΡ-8.
description: The aim of the current study was to investigate the effect of a chitosan brush on the treatment of residual pockets in patients already treated for periodontal disease. Thirty five patients with chronic periodontitis (Stage ΙΙΙ, ΙV) that had already completed causative therapy and exhibited at least two residual periodontal pockets ≥ 5mm that bled on probing, were randomly assigned to two groups. In the test group debridement of residual pockets was performed with ultrasonic scaler and the chitosan brush, whereas in the control group only ultrasonic scalers were used. The following clinical parameters were evaluated at baseline, 6 weeks, 3 months and 6 months after treatment: probing pocket depth (PD), clinical attachment levels (CALs), recession (REC), and bleeding on probing (BOP). At the same time points ,gingival crevicular fluid GCF) was collected from the deepest pocket for evaluation of levels of matrix metaproteinase-8 (MMP-8) utilizing enzyme-linked immunosorbent assay (ELISA). The combined treatment of residual periodontal pockets with ultrasonic scaler and chitosan brush leads to more significant reduction in bleeding on probing 3 months after treatment in comparison to ultrasonic scaler alone. None of the interventions was found superior in the modification of MMP-8 levels. Baseline clinical values were similar for both groups, with no statistical differences between them. The study results indicated statistically significant improvements in the clinical parameters during the 3-month observation period in both groups. More specifically, a great reduction of probing depth and clinical attachment loss was observed in both groups with no differences in between groups comparisons. Gingival recession increased in both groups with no differences. Bleeding on probing reduced in both groups, however in the test group percentage of bleeding was smaller 3 months after treatment (40% vs 60%, p=0.045). The results of ELISA analysis revealed a reduction of MMP-8 levels in both groups, but this reduction didn’t reach statistically significance either within the same group or between the two groups.